Den 36-årige hollænder Gerrard Gerrits blev torsdag ved Retten i Hjørring idømt tre års ubetinget fængsel og udvisning fra Danmark for bestandig. Retten fandt ham skyldig i at smugle 530 kilo hash. En mængde, der kunne have indbragt omkring 70 millioner kroner på gaden i Norge. Den dømte, som er lastbilchauffør, blev taget på havnen i Hirtshals 16. november sidste år, under et rutinetjek af lastbilen. Sagen var egentlig for retten 21. marts, hvor den 36-årige pludselig indrømmede alt, efter ellers at have nægtet kendskab til hashen. Han ønskede bare at få sagen afgjort hurtigt, og ville derfor tilstå alt. Det ville dommeren dog ikke acceptere, og derfor blev sagen udsat Den 36-årige har siddet varetægtsfængslet siden 16. november sidste år, og han modtog dommen.

Opsummering:
Hollænder udvises fra Danmark efter at være fundet skyldig i at smugle et enormt parti hash.